**Molėtų rajono savivaldybės taryba**

**SPRENDIMAS**

**dĖL NEGYVENAMŲJŲ PASTATŲ IR PATALPŲ NUOMOS SUTARTIES NR. 3, SUDARYTOS 2001 M. BIRŽELIO 1 D., NUTRAUKIMO**

2016 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 8 punktu, Negyvenamųjų pastatų ir patalpų nuomos sutarties Nr. 3, sudarytos 2001 m. birželio 1 d., 6.1.1 papunkčiu, atsižvelgdama į 2016 m. sausio 5 d. Antano Ivanausko įmonės raštą „Dėl nuomos sutarties nutraukimo“ ir Molėtų rajono savivaldybės administracijos 2016 m. sausio 22 d. raštą Nr. B22-124 „Dėl nuomos sutarties nutraukimo“,

Molėtų rajono savivaldybės taryba n u s p r e n d ž i a:

1. Nutraukti šalių sutarimu nuo 2016 m. vasario 19 d. Molėtų rajono savivaldybės ir Antano Ivanausko įmonės 2001 m. birželio 1 d. pasirašytą negyvenamųjų pastatų ir patalpų nuomos sutartį Nr. 3 (toliau - nuomos sutartis), sudarytą vadovaujantis Molėtų rajono savivaldybės valdybos 2001 m. gegužės 3 d. sprendimu Nr. 109 „Dėl negyvenamųjų patalpų nuomos sutarčių“.

2. Įgalioti Molėtų rajono savivaldybės administracijos direktorių Saulių Jauneiką pasirašyti susitarimą dėl nuomos sutarties nutraukimo bei turto priėmimo - perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras